Urtenen-Schönbühl

Urtenen-Schönbühl estis ĝis la 31-a de decembro 2009 komunumo de la distrikto Fraubrunnen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 5646 loĝantojn je la 31-a de decembro 2010.

 Geografio 
La komunumo Urtenen-Schönbühl situas en la Svisa Mezlando, proksimume 10 kilometrojn nordoriente de la federacia urbo Berno. En okcidento de la komunumo ĉe la limo al Moosseedorf troviĝas la Lago de Moossee, el kiu elfluas la rivero Urtenen, laŭ kiu nomiĝas unu el la vilaĝoj de la komunumo. La komunumo konsistas el la vilaĝoj Schönbühl kaj Urtenen. Al Schönbühl apartenas la kvartaloj Längenrüpp, Chüemoos kaj Waldegg.

La teritorio de la komunumo etendiĝas sur areo de 7,18 km², de kiuj 30,2% estas kovritaj de arbaro, 48,5% servas por agrikulturo kaj 20,2% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Urtenen-Schönbühl limas en nordo al Jegenstorf, en oriento al Mattstetten, en sudo al Mattstetten, en okcidento al Moosseedorf, kaj en nordokcidento al Wiggiswil.

 Trafiko 
En Urtenen-Schönbühl kuniĝas la kantona ĉefvojo n-ro 12 kun la kantona ĉefvojo n-ro 1. Krome tra la komunumo pasas pluraj aliaj trafikoriĉajvojoj, kiel al Grauholz-Vojo al Berno kaj la vojo al Lyss. Tra la komunuma teritorio ankaŭ pasas la svisa aŭtovojo A1 kaj la svisa aŭtovojo A6 kies vojnodo situas sude de Schönbühl. La komunumo disponas pri stacidomo ĉe la trajnlinio de Svisaj Federaciaj Fervojoj de Berno al Zuriko kaj pri du haltejoj ĉe la etspura trama fervojlinio de Berno al Soloturno. Krome pasas tra la komunumo diversaj buslinioj.

 Historio 
La unua dokumenta mencio de la komunumo Urtenen-Schönbühl, kiu ĝis 2001 nomiĝis Urtenen, datiĝas el la jaro 1249 kiel Urtinun. Sur la teritorio de la komunumo estis trovitaj objektoj el la neolitiko kaj tombomontetoj el la Hallstatt-epoko. Dum mezepoko Urtenen estis feŭda senjorujo de la Grafoj de Kiburgo. Inter la jaro 1371 kaj 1374 ĝi fariĝis havaĵo de bernaj civitanoj, kiuj ĝin administris kiel aparta tribunalejo ĝis la Helveta Revolucio de 1798. La alta jurisdikcio apartenis al la berna kampartribunalo Zollikofen. Post la fino de la Helveta Respubliko en la jaro 1803 Urtenen estis atribuita al la distrikto Fraubrunnen kaj post ties malfondo en la jaro 2010 al la administra distrikto Berno-Mezlando.Fonto: Anne-Marie Dubler: Urtenen-Schönbühl en Historia Leksikono de Svislando (2011-08-16)

La setlejeto Schönbühl post la konstruo de la fervojo kaj la aŭtovojoj en la 20-a jarcento enorme kreskis kaj fariĝis la efektiva centro de la komunumo. En Schönbühl situas nuntempe multnombraj entreprenoj, aĉetocentroj kaj selbanejo.Fonto: Anne-Marie Dubler: Schönbühl en Historia Leksikono de Svislando (2011-08-25)

 Vidu ankaŭ 
 Aliaj signifoj de Urtenen
 Urtenen (stacidomo)
 Schönbühl RBS (stacidomo)
 Schönbühl SBB (stacidomo)
 Schönbühl Shoppyland (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Urtenen-Schönbühl